**PÁLYÁZATI FELHÍVÁS**

**Rendszeres Szociális Ösztöndíj pályázat**

A **2024/25-ös tanév I. félévére** a Magyar Testnevelési és Sporttudományi Egyetem Tanulmányi Hivatala pályázatot ír ki rendszeres szociális ösztöndíj elnyerésére a nemzeti felsőoktatásról szóló 2011. évi CCIV. törvény 85/C.§ *ba*) alpontja, a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III.26) Kormányrendelet 16. § és 21.§ bekezdései és az Egyetem Térítési Juttatási Szabályzatának 28.§ alapján.

**1. Jogosultak köre:**

Rendszeres szociális ösztöndíjra jogosultak az Egyetem nappali tagozatos képzésben, alapképzésben, osztatlan képzésben, mesterképzésben, felsőoktatási szakképzésben, illetve doktori képzésben, állami ösztöndíjas hallgatók.

**2. Pályázat benyújtásának módja:**

* Rendszeres szociális ösztöndíj pályázat leadása UNIPOLL rendszerben történik
* A Rendszeres szociális ösztöndíj kérvényét a NEPTUN rendszerben is le kell adni.
* Szükséges a szociális helyzetet igazoló dokumentumok csatolása!
* A leadott pályázatok eredeti csatolt dokumentumait meg kell őrizni!
* Az UNIPOLL kérvényt PONTOSAN és FIGYELMESEN töltsétek ki!
* A szükséges igazolásokat egy példányban mellékeljétek az UNIPOLL rendszerben!

**3. Pályázat érvényessége:**

* ha a hallgató a pályázati adatlapot **a kitöltési útmutató alapján hiánytalanul kitöltötte** és **aláírta (**NEPTUN kód és dátum**),** és
* a hiánytalanul kitöltött pályázati adatlapot leadta **az UNIPOLL** rendszerben és
* a **NEPTUN rendszerben** is leadta a kérvényt
* csatolta a rendszeres szociális helyzetet alátámasztó valamennyi igazolást, dokumentumot az előírt határidőben és helyen
* és a hallgató és a pályázata **megfelel a jogszabályokban és az egyetem szabályzataiban előírt követelményeknek.**

**Ha a fentiek közül valami hiányzik, a pályázat elutasításra kerül, a pályázat elbírálása során hiánypótlásnak nincs helye!**

**4. Tartalmi követelmények:**

* A Pályázat elbíráláshoz csak PDF formátumú elektronikus dokumentumok kerülnek elfogadásra, tehát pl. doc, docx vagy JPEG kiterjesztésű dokumentumok NEM fogadhatók el.
* Az aláírással és pecséttel érvényesített dokumentumok csak akkor fogadhatóak el, ha a hitelességet igazoló aláírás és pecsét szerepel a dokumentumon, és az elektronikus dokumentumon ez egyértelműen látszódik és olvasható. A többoldalas dokumentumok csak az összes oldal feltöltésével érvényesek.
* A nem magyar nyelvű dokumentumoknál szükséges azok mellé a saját fordítás feltöltése is.
* Több oldalas dokumentum esetén egy PDF fájlban legyen a fájlok!
* A feltöltött dokumentumok mérete egyenként nem haladhatja meg a 2 MB-ot.
* A dokumentumokat az elektronikus űrlap megfelelő helyeire szükséges feltölteni. Csak a megfelelő helyre feltöltött dokumentumok vehetőek figyelembe a bírálás során.
* A Bizottság a feltöltött igazolások eredeti példányát bármikor bekérheti. Hamis dokumentumok feltöltése fegyelmi eljárás megindítását vonja maga után.

**5. Általános tudnivalók:**

* A kérelem elbírálásának szempontrendszerét az Egyetem Térítési és Juttatási Szabályzata 27.§ (1) bekezdésének 1., 2., és 3. pontja tartalmazza.
* A rendszeres szociális ösztöndíj megállapítása, a szociális helyzet megállapítása, a besorolás, a szempontrendszer valamint a beadott pályázati űrlap és dokumentáció alapján történik.
* A **rendszeres szociális ösztöndíj** a hallgató szociális helyzete alapján egy képzési időszakra biztosított, havonta folyósított juttatás.
* A rendszeres szociális ösztöndíj havi összegének mértéke nem lehet alacsonyabb, mint az éves hallgatói normatíva 20%-a, amennyiben a hallgató:
	+ - fogyatékossággal élő vagy egészségi állapota miatt rászorult, vagy
		- halmozottan hátrányos helyzetű, vagy
		- családfenntartó, vagy
		- nagycsaládos, vagy
		- árva.
* A rendszeres szociális ösztöndíj havi összegének mértéke nem lehet alacsonyabb, mint az éves hallgatói normatíva 10%-a, amennyiben a hallgató:
	+ - hátrányos helyzetű, vagy
		- gyámsága nagykorúsága miatt szűnt meg, vagy
		- félárva.
* A rendszeres szociális ösztöndíj havi összegének mértéke nem lehet alacsonyabb, mint az éves hallgatói normatíva 10%-a, amennyiben a hallgató a külföldiek miniszteri ösztöndíjában részesül.

**6. Adatkezelés**:

* A pályázat során megadott személyes adatok kezelésére, illetve feldolgozására a Szociális és Esélyegyenlőségi Bizottság tagjai és az általuk megbízott személyek jogosultak. Ezen adatok kizárólag a leadott pályázat bírálatához, illetve feldolgozásához kerülnek felhasználásra.
* Az a tény, hogy a hallgató ösztöndíjban részesül, valamint az ösztöndíj célja, összege nyilvánosságra hozható. E tényt a ösztöndíjra történő pályázatának benyújtásával a hallgató tudomásul veszi.

Kérjük, figyelmesen olvassátok végig a kitöltési útmutatót és a pályázati formanyomtatványt, melyeket a [www.tf.hu](http://www.tf.hu) oldalon megtaláltok.

A felmerülő **kérdésekkel a benyújtási határidő előtt kell felkeresni** a Hallgatói Önkormányzat tagjait, a „K” épület I. emelet (A112) HÖK irodájában, vagy a hok.osztondij@tf.hu email címen.

**FONTOS, hogy az eredeti csatolt hivatalos dokumentumokat meg kell őrizni!!**

A pályázat UNIPOLL linkje:

 <https://neptun.tf.hu/unipoll/Survey.aspx?surveyid=198990524&lng=hu-HU>

**A pályázatok leadási határideje: 2024. szeptember 18. (szerda) 23:59**

Budapest, 2023. augusztus 11.

 Magyar Testnevelési és Sporttudományi Egyetem

 Tanulmányi Hivatala